
Abstract
The purpose of this research were 1) to study the Gain score of students in teaching and learning projectile motions on Physics using STEAM Education, 2) to study creativity skills of students in teaching and learning projectile motions on Physics using STEAM Education and 3) to study the correlation coefficents of students and Competition of the Water rocket group in teaching and learning projectile motions on Physics using STEAM Education approach for students year 4th for Bachelor degree At Luangprabang Teacher Training College Academic year 2022-2023. The samples were collected by using random choose. The research instruments used in this study are STEAM Education lesson plans, a conceptual test Gain score, Creativity skills test and Competition resulted that the Water rocket group. The data was analyzed by mean, standard deviation and t-test dependent group.

Research results were as follows Students learning by STEAM Education approach had the Gain score DS = 80.36 % of the students were in very high level, Students learning by STEAM Education approach had the creative skill the overall creative skill at a good level was  4.39; S.D = 0.27 and The results of the analysis of the relationship between students’ creative thinking skills and their water rocket competition performance through STEAM Education learning revealed that creative thinking skills had a positive moderate correlation with water rocket competition performance, with a Pearson’s correlation coefficient of r = 0.557. The statistical test results indicated that this relationship was statistically significant at the 0.05 level (p < 0.05). Therefore, it can be concluded that students with higher levels of creative thinking skills tended to achieve higher levels of performance in the water rocket competition.

1.	ພາກສະເໜີ
ການພັດທະນາຊັບພະຍາກອນມະນຸດທີ່ມີຄຸນນະພາບ ແລະ ທັກສະທີ່ຕອບສະໜອງໄດ້ກັບມາດຖານຄວາມຕ້ອງການຂອງຕະຫຼາດແຮງງານ ແມ່ນໜຶ່ງໃນບູລິມະສິດ ພາຍໃຕ້ວິໄສທັດຮອດປີ 2030 ຂອງແຜນພັດທະນາຂະແໜງການສຶກສາ ແລະ ກິລາ. ເພື່ອບັນລຸເປົ້າໝາຍດັ່ງກ່າວ, ກະ​ຊວງ​ສຶກ​ສາ​ທິ​ການ ແລະ ກິ​ລາ ໄດ້ພັດທະນາທັກສະພື້ນຖານ ເຫຼົ່ານັ້ນໃຫ້ແກ່ຜູ້ຮຽນຕັ້ງແຕ່ໃນລະດັບມັດທະຍົມສຶກສາຂຶ້ນມາ. ອິງ​ຕາມ​ແຜນ​ພັດ​ທະ​ນາ​ຂະ​ແໜງ​ການ​ສຶກ​ສາ ແລະ ກິ​ລາ 5 ປີ ຄັ້ງ​ທີ IX (2021-2025) ການຮຽນການສອນທີ່ເນັ້ນຜູ້ຮຽນເປັນໃຈກາງ ແມ່ນກຸນແຈສໍາຄັນໃນການພັດທະນາທັກສະພື້ນຖານ. ດັ່ງນັ້ນ, ການພັດທະນາຂີດຄວາມສາມາດຂອງຄູມັດທະຍົມ, ຄູປະຈຳການ ແລະ ນັກສຶກສາຄູມັດທະຍົມ, ຈຶ່ງແມ່ນຍຸດທະສາດທີ່ຈໍາເປັນໃນການຍົກລະດັບຄຸນນະພາບການຮຽນການສອນທີ່ເນັ້ນຜູ້ຮຽນເປັນໃຈກາງ. (Ministry of Education and Sports, 2021). ໃນພັດທະນາຂີດຄວາມສາມາດຂອງນັກສຶກສາຄູມັດທະຍົມ​ສຶກ​ສາ, ຈຳ​ເປັນ​ຕ້ອງ​ໄດ້ປັບປຸງຫຼັກສູດສ້າງຄູມັດທະຍົມ​ໃຫ້​ສອດ​ຄ່ອງ​ກັບ​ສະ​ພາບ​ຕົວ​ຈິງ​ໃນ, ​ຍົກ​ສູງຜົນການຮຽນຂອງນັກຮຽນໃຫ້ດີຂຶ້ນ ໃຫ້ບັນລຸເປົ້າໝາຍຂອງຫຼັກສູດ ໂດຍ​ເນັ້ນ​ໃສ່ດ້ານເຕັກໂນໂລຊີ ແລະ ສ້າງນະວັດຕະກຳ ​ເຂົ້າ​ໃນ​ລາຍວິຊາທີ່ສອນຢູ່ລະດັບຊັ້ນມັດທະຍົມສຶກສາ ​ເພື່ອການພັດທະນາ ເສດຖະກິດ-ສັງຄົມ ຄືການຈັດການຮຽນຮູ້ແບບວິທະຍາສາດ ແລະ ​ເນັ້ນທັກສະໃນສະຕະວັດທີ 21 (Chulamanee et al, 2016). ວິຊາຟີຊິກສາດ ມີຄວາມສຳຄັນຢ່າງຫຼວງຫຼາຍຕໍ່ການດຳລົງຊີວິດຂອງມະນຸດ​ເຮົາແຕ່ອະດີດຈົນເຖິງປັດຈຸບັນ. ​ຍ້ອນວ່າຄວາມຮູ້ທາງດ້ານວິທະຍາສາດນັ້​ນ​ໄດ້ຊ່ວຍ​ໃຫ້ມະ​ນຸດເຮົາ​ສາ​ມາດອະທິບາຍປະກົດການຕ່າງໆທາງທຳມະຊາດ ແລະ ປາກົດການທີ່ເກີດຂຶ້ນໃນຊີວິດປະຈໍາວັນໄດ້​. ເຊິ່ງມະນຸດເຮົາສາມາດນຳ​ໃຊ້​ຄວາມ​ຮູ້ ທາງວິ​ຊາ​ຟີ​ຊິກ​ສາດ​ມາ​ປະ​ຍຸກ​ໃຊ້​ຜະລິດ​ເປັນເຄື່ອງມື ຫຼື ອຸປະກອນຕ່າງໆ ເພື່ອ​ຮັບ​ໃຊ້​​ໃນ​ສັງ​ຄົມ. ​ໂດຍ​ສະ​ເພາະຫົວ​ຂໍ້​ການ​ເຄື່ອນ​ທີ່​ໂຄ້ງ (Projectile Motions) ໄດ້ສ້າງຄວາມຮູ້ພື້ນຖານທີ່ສາມາດນໍາມາໃຊ້ໃນການແກ້ໄຂບັນຫາຊີວິດປະຈໍາວັນ ແລະ ພັດທະນາອາຊີບຂອງ​ມະ​ນຸດ​ເຮົາໃນອານາຄົດໄດ້. (Khambounphan et al, 2014).
ນອກ​ຈາກນີ້, ການ​ນຳ​ໃຊ້​ນະ​ວັດ​ຕະ​ກຳ​ການ​ຮຽນ​ການ​ສອນ​ເພື່​ອ​ຍົກ​ສູງ​ຄວາມ​ສາມດມາດ​ໃນການ​ສຶກ​ສາ​ແລ້ວ ຍັງ​ສອດ​ຄ່ອງ​ກັບການ​ສຶກ​ສາ​ເລື່ອ​ງ​ການ​ພັ​ດ​ທະ​ນາ​ຊຸດ​ຝຶ​ກ​ທັ​ກ​ສະ​ແບບ​ສະ​ຕີມ​ສຶກ​ສາ ເພື່ອ​ການ​ສ້າງ​ສັນ​ຜົ​ນ​ງານ​ກ່ຽວ​ກັບ​ພະ​ລັງ​ງານ​ອ້ອມ​ຕົວ​ເຮົາ (Jampong, 2017), ການ​ຈັດ​ກິດ​ຈະ​ກຳ​ທີ່​ເນັ້ນ​ການ​ປະ​ຕິ​ບັດ​ຕົວ​ຈິງ (Active Learning) (ສະ​ຖາ​ບັນ​ພັດ​ທະ​ນາ​ການ​ບໍ​ລິ​ຫານ​ການ​ສຶກ​ສາ ກະ​ຊວງ​ສຶກ​ສາ​ທິ​ການ ແລະ ກິ​ລາ, 2019), ​ຜົນ​ຂອງການ​ຈັດ​ການ​ຮຽນ​ຮູ້​ວິ​ທະ​ຍາ​ສາດ​ຕາມ​ແນວ​ຄິດ STEAM ສຶກ​ສາ ເພື່ອ​ສົ່ງ​ເສີມ​ຄວາມ​ສາ​ມາດ​ໃນ​ການ​ສ້າງ​ນະ​ວັດ​ຕະ​ກຳ ແລະ ທັດ​ສະ​ນະ​ຄະ​ຕິ​ຂອງ​ນັກ​ຮຽນ​ຊັ້ນ​ມັດ​ທະ​ຍົມ​ສຶກ​ສາ​ ປີ​ທີ 1 (Testong & Pho Negrn, 2021). ດັ່ງ​ນັ້ນ, ການ​ຈັດ​ການ​ຮຽນ​ຮູ້​ຕາມ​ແນວ​ຄິດ STEAM ສຶກ​ສາ ພັດ​ທະ​ນາ​ມາ​ຈາກ STEM ສຶກ​ສາ ເຊິ່ງ​ເປັນ​ແນວ​ທາງໃນການ​ຈັດ​​ການ​ຮຽ​ນ​ການ​ສອນ​ທີ່​ເນັ້ນ​ສ້າງ​ໃຫ້​ຜູ້​ຮຽນ​ໄດ້​ຮຽນ​ຮູ່​ຢ່າງ​ມີ​ປະ​ສິດ​ພາບ​ (Yakman, 2008).
ເຖິງ​ແນວ​ໃດ​ກໍ່​ຕາມຜ່ານການຈັດການຮຽນການສອນຂອງຄູ ໂດຍປະ​ຕິ​ບັ​ດ​ຕາມຫຼັກ​ສູດ​ຂອງ​ກົມ​ສ້າງ​ຄູ ແລະ ກະ​ຊວງ​ສຶກ​ສາ​ທິ​ກາ​ນ ແລະ ກິ​ລາ ໄດ້​ວາງ​ອອກ ຢູ່ວິທະຍາໄລຄູຫຼວງພະບາງ​ໃນ​ໄລຍະ​ຜ່ານມາ ເຖິງວ່າຄູ​ສອນ​​ຈະໄດ້​ນໍ​າ​ພາ​ນັກ​ສຶກ​ສາ​ເຮັດ​ການ​ທົດ​ລອງ​​ຕົວ​ຈິງໃນ​ຫົວ​ຂໍ້​ຕ່າງໆ​ແລ້ວ, ​ຍັງ​ສັງ​ເກດ​ເຫັນ​ວ່າຍັງ​ພົບ​ກັບ​ຄວາມ​ຫຍຸ້ງ​ຍາກຫຼາຍ ໂດຍ​ສະ​ເພາະ​ແມ່ນການ​ນຳ​ໃຊ້​ອຸ​ປ​ະ​ກອນ​ການ​ທົດ​ລອງ​, ເຄື່ອງ​ທົດ​ລອງ​ບາງ​ຊະ​ນິດ​ມີ​ຈຳ​ນວນຈຳ​ກັດ ແລະ ບາງເຄື່ອງ​ໃຊ້​ງານບໍ່​ໄດ້. ການ​ທົດ​ລອງ​ຂອງ​ນັກ​ຮຽ​ນ​ສ່ວນຫຼາຍ​ແມ່ນ​ທົດ​ລອງ​ຢູ່​ແຕ່​ໃນ​ຫ້ອງຮຽນເທົ່າ​ນັ້ນ, ນັກ​ຮຽນ​ບໍ່​ໄດ້​ຮຽນ​ຮູ້ຫຼັກ​ການ​ສ້າງ​ເຄື່ອງ​ທົດ​ລອງ​ ຫຼື ກ​ານ​ອອກ​ແບບ ແລະ ປະ​ດິດ​ເຄື່ອງ​ທົດ​ລອງໄດ້ດ້ວຍ​ຕົນ​ເອງ. ເຮັດ​ໃຫ້​ການ​ຮຽນການ​ສອນ​ວິ​ຊາ​ຟີ​ຊິກ​ສາດຂາດ ຄວາມ​ຄິດ​ສ້າງ​ສັນ, ທັກ​ສະ​ຕ່າງໆ, ວິ​ທີ​ແກ້​ໄຂ​ບັນ​ຫາ ແລະ ການ​ນຳ​ໃຊ້ເທັກ​ໂນ​ໂລ​ຊີ​ ເຊິ່ງ​ຜູ້​ຮຽນ​ຂ​າດ​ຄວາມ​ກະ​ຕື​ລື​ລົ້ນໃນ​ການ​ຮຽ​ນ, ການ​ສ້າງ​ສື່​ນະ​ວັດ​ຕະ​ກຳ​ແນວ​ໃໝ່​ໆ ແລະ ການ​ນຳ​ໃຊ້​ສື່​ເອ​ເລັກ​ໂທ​ນິກທີ່​ທັນ​ສະ​ໄໝຍັງ​ບໍ່​ທັນ​ກວ້າງ​ຂວາງ (Ministry of Education and Sports, 2021)
ເພື່ອ​ແກ້​ໄຂ​ບັນ​ຫາ​ດັ່ງ​ກ່າວ, ການຮຽນ​ຮູ້ຕາມ​ແນວ​ຄິດ STEAM ​​ສຶກ​ສາ ​ຄືແນວທາງການຈັດການຮຽນການ​ສອນທີ່ພັດທະນາການທາງວິທະຍາສາດ, ເທັກໂນໂລຢີ, ວິສະວະກໍາ, ສິ​ລະ​ປ​ະກຳ ແລະ ຄະນິດສາດ. ໂດຍເນັ້ນການນໍາຄວາມຮູ້ໄປໃຊ້ກັ​ບ​ການແກ້ໄຂປັນຫາໃນຊີວິດປະຈໍາວັນ ລວມທັງພັດທະນາຂະບວນການ ຫຼື ການປະດິດສິ່ງໃໝ່ທີ່ເປັນປະໂຫຍດຕໍ່ການດໍາລົງຊີວິດ. ດັ່ງນັ້ນ, ການ​ຮຽນ​ຮູ້ຕາມ​ແນວ​ຄິດ STEAM ​​ສຶກ​ສາ ຈຶ່ງບໍ່ແມ່ນເລື່ອງໃໝ່ ແຕ່ເປັນການຕໍ່ຍອດມາ ຈາກແນວ​ຄິດ​ການຮຽນ​ຮູ້​ຕາມ​ແນວ​ຄິດ STEM ​ສຶກ​ສາ ​ຄືວິ​ທະ​ຍາ​ສາດ, ວິ​ສະ​ວະ​ກຳ, ເທັກ​ໂນ​ໂລ​ຊີ ແລະ ຄະ​ນິດ​ສາດ ໂດຍ​ເນັ້​ນ​ການນຳ​ຄວາມ​ຮູ້​ໄປ​ໃຊ້​ແກ້​ໄຂ​ບັນ​ຫາ​ໃນ​ຊີ​ວິດ​ຈິງ ລວມ​ທັງ​ການ​ພັດ​ທະ​ນາ​ຂະ​ບວນ​ການ ຫຼື ຜົນ​ຜະ​ລິດ​ອັນໃໝ່ໆ​ທີ່​ເປັນ​ປະ​ໂຫຍດ​ຕໍ່​ການ​ດຳ​ລົງ​ຊີ​ວິດ. ​ດັ່ງ​ນັ້ນ, ການ​ຮຽນ​ຮູ້​ຕາມ​ແນວ​ຄິດ STEAM ສຶກ​ສາ ຈຶ່ງ​ເປັນ​ຕົວ​ເຊື່ອມ​ທີ່​ເຮັດ​ໃຫ້​ເຫັນ​ສື່​ທີ່​ເປັນ​ສິ່ງ​ປະ​ຈັກ​ຕາ​ແບບ​​ຮູບ​ມະ​ທຳ ໂດຍ​ເຮັດ​ໃຫ້​ຜູ້​ຮຽນ​ມີ​ສ່ວນ​ຮ່ວມ​ຢ່າງ​ເຕັມ​ທີ່ ແລະ ມີ​ການ​ປະ​ຕິ​ສຳ​ພັນ​ເຊິ່ງ​ກັນ ແລະ ກັນ, ໄດ້ສົ່ງ​ເສີມ​​ໃຫ້​ຜູ້​ຮຽນ​ເກີດ​ມີຄວາມ​ຄິດ​ສ້າງ​ສັນ ແລະ ​ສ້າງ​ເປັນນະ​ວັດ​ຕະ​ກຳ​ ​ໂດຍ​ສອດ​ຄ່ອງ​ກັບ​ທັກ​ສະ​ການ​ຮຽນ​ຮູ້​ໃນ​ສັດ​ຕະ​ວັດ​ທີ 21 ຂ​ອງ (Dowey & Lucrecia, 2013).
ຈາກ​ເຫດ​ຜົນ​ທີ່​ກ່າວ​ມາ​ຂ້າງ​ເທິງ, ຜູ້​ຄົ້ນ​ຄວ້າ​ຈຶ່ງ​ມີ​ຄວາມ​ສົນ​ໃຈ​ສຶກ​ສາເອົາການຈັດກິດຈະກໍາການຮຽນ-ການສອນກ່ຽວກັບການ​ເຄື່ອນ​ທີ່ໂຄ້ງ (Projectile Motion) ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ ສຳ​ລັບ​ນັກ​ສຶກ​ສາ ສາຍ​ຄູ​ຟີ​ຊິກ​ສາດ ປີ​ທີ 4 ທີ່ວິ​ທະ​ຍາ​ໄລ​ຄູຫຼວງພະບາງ ໂດຍ​ມີ​ຈຸດ​ປະ​ສົງ​ເພື່ອ​ສຶກ​ສາ 1) ຄະແນນພັດທະນາ​ການ (Gain score) ຂອງນັກສຶກ​ສາກ່ຽວກັບການ​ເຄື່ອນ​ທີ່ໂຄ້ງ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ, 2) ທັກ​ສະ​​ຄວາມ​ຄິດສ້າງ​ສັນຂອງ​ນັກ​ສຶກ​ສາກ່ຽວກັບການ​ເຄື່ອນ​ທີ່ໂຄ້ງ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ ແລະ 3) ວິ​ເຄາະ​ຄວາມ​ສໍາພັນລະຫວ່າງທັກ​ສະ​​ຄວາມ​ຄິດສ້າງ​ສັ​ນ ແລະ ຜົນການແຂ່ງຂັນຈະຫຼວດ​ນ້ຳນັກ​ສຶກ​ສາ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ.
2.	ອຸປະກອນ ແລະ ວິທີການ
[bookmark: _Toc162945509][bookmark: _Toc162864409][bookmark: _Toc160614081]​2.1 ການ​ອອກ​ແບບ​ການ​ຄົ້ນ​ຄວ້າ
ການ​ຄົ້ນ​ຄວ້າ​ຄັ້ງ​ນີ້ເປັນ​ການ​ຄົ້ນ​ຄວ້າ ແລະ ພັດ​ທະ​ນາ (Research and Development) ​ເຊິ່ງ​ຜູ້ຄົ້ນ​ຄວ້າ​ໄດ້ນຳ​ໃຊ້​ຮູບ​ແບບ​ການ​ທົດ​ລອງ​ແບບ​ກຸ່ມ​ດຽວ One-Group Pretest-Posttest Design (Luan & Angkhana, 1987) ສະ​ແດງ​ດັ່ງ​ຕາ​ຕະ​ລາງ​ລຸ່ມນີ້:
	ກຸ່ມ​ຕົວ​ຢ່າງ
	ສອບ​ກ່ອນ
	ການ​ຈັດ​ການ​ຮຽ​ນ
	ສອບຫຼັງ

	E
	O1
	X
	O2


ໝາຍ​ເຫດ: ​ສັນ​ຍາ​ລັກ​ທີ່​ໃຊ້​ໃນ​ການ​ອອກ​ແບບ​ການ​ຄົ້ນ​ຄວ້າ E ຄື ກຸ່ມ​ຕົວ​ຢ່າງ, O1 ຄື ການ​ທົດ​ສອບ​ກ່ອນ​ການ​ຈັດ​ການ​ຮຽນ​ການ​ສອນ, O2 ຄື ການ​ທົດ​ສອບ​ຫຼັງການ​ຈັດ​ການ​ຮຽນ​ການ​ສອນ​ ແລະ X ຄືການ​ຈັດ​ການ​ຮຽນ​ການ​ສອນ​ໂດຍ​ນຳ​ໃຊ້​ການຮຽນຮູ້ຕາມ​ແນວ​ຄິດ STEAM ​ສຶກ​ສາ.
2.2 ກຸ່ມ​ເປົ້າ​ໝາຍ
ກຸ່ມຕົວຢ່າງທີ່​ໃຊ່​ໃນ​ການ​ເກັບ​ນຳ​ຂໍ້​ມູນຄົ້ນ​ຄ​ວ້າຄັ້ງນີ້ ເຊິ່ງຜູ້​ຄົ້ນ​ຄວ້າ​ໄດ້​ກຳ​ນົດ​ເອົານັກ​ສຶກ​ສາ​​ທີ່​ເປັນປະ​ຊາ​ກອນທັງ​ໝົດ​ມາ​​ເປັນ​ກຸ່ມ​ຕົວ​ຢ່າງ ​ມີ​ຈຳ​ນວນ 11 ຄົນ ຍິງ 8 ຄົນ ທີ່ວິ​ທະ​ຍາ​ໄລ​ຄູຫຼວງພະບາງ ສົກ​ຮຽນ 2022-2023 ເຊິ່ງຜູ້ຄົ້ນຄວ້າໄດ້ເລືອກແບບທັງໝົດ (Total Population Sampling) ຫຼື​ວ່າ ການເລືອກແບບເຈາະຈົງ (Purposive sampling).
2.3 ເຄື່ອງ​ມື​ທີ່​ໃຊ້​ໃນ​ການ​ຄົ້ນ​ຄວ້າ
ເຄື່ອງ​ມື​ທີ່​ໃຊ້​ໃນ​ການ​ຄົ້ນ​ຄວ້າ​ຄັ້ງ​ນີ້​ປະ​ກອບ​ມີດັ່ງ​ນີ້:
1) ແຜນ​ການ​ສອນ ໂດ​ຍ​ນຳ​ໃຊ້ການຮຽນຮູ້ຕາມ​ແນວ​ຄິດ STEAM ສຶກ​ສາ ​ເຊິ່ງ​ແບ່ງ​ອອກ​ເປັນ 4 ບົດ ດັ່ງ​ນີ້:
ບົດ​ທີ 1 ຄວາມ​ໝາຍ​ ແລະ ຮູບ​ແບບ​ການ​ເຄື່ອນ​ທີ່​ແບບ​ໂຄ້ງ ໃຊ້​ເວ​ລາ​ສອນ 2 ຊົ່ວ​ໂມງ
ບົດ​ທີ 2 ສົມ​ຜົນ​ ແລະ ຊຸດ​ທົດ​ລອງຂອງ​ການ​ເຄື່ອນ​ທີ່​ແບບ​ໂຄ້ງ ໃຊ້​ເວ​ລາ​ສອນ 2 ຊົ່ວ​ໂມງ
ບົດ​ທີ 3 ​ການ​ອອກ​ແບບ ແລະ ການ​ປ​ະ​ດິດ​ຈະຫຼວດ​ນ້ຳ ໃຊ້​ເວ​ລາ​ສອນ 2 ຊົ່ວ​ໂມງ
ບົດ​ທີ 4 ​ການ​ແຂ່ງ​ຂັນ​ຈ​ະຫຼວດ​ນ້ຳ ໃຊ້​ເວ​ລາ​ສອນ 2 ຊົ່ວ​ໂມງ
ເຊິ່ງ​ລວ​ມທັງ​ໝົດ​ຂອງ​ແຜນ​ການ​ສອນ​ແມ່ນ​ໃຊ້​ເວ​ລາ​ຈຳ​ນວນ 8 ຊົ່ວ​ໂມງ. ແຜນ​ການ​ສອນແຕ່​ລະ​ບົດ​ໄດ້​ກວດ​ສອບ​ຄຸນ​ນະ​ພາບ​ໂດຍ​ຜູ້​ຊ່ຽວ​ຊານ 3 ທ່ານ ເຊິ່ງວ່າ​ແຜນ​ການ​ສອນ​ມີ​ຄວາມ​ເໝາ​ະ​ສົມ​ໃນ​ການ​ຈັດ​ກິດ​ຈະ​ກຳມີ​ຄ່າ​ສະ​ເລ່ຍ 4.65 ເມື່ອທຽບ​ກັບ​ເກນ​ແລ້ວຢູ່ໃນ​ລະ​ດັບ​ເໝາະ​ສົມຫຼາຍ​ທີ່​ສຸດ ແລ​ະ ມີຄ່າ​ IOC ເທົ່າ​ກັບ 0.94 ໂດຍ​ມີ​ຄ່າ​ສູງ​ສຸດ​ເທົ່າ​ກັບ 1.00 ແລະ ຄ່າ​ຕ່ຳ​ສຸດ​ເທົ່າ​ກັບ 0.66. (Lambensa, 2016).
2) ແບບທົດສອບ (ແບບ​ວັດ​ຄະ​ແນ​ນ​ພັດ​ທະ​ນາ​ການ) ການສ້າງບົດທົດສອບນັກຮຽນກ່ຽວກັບການ​ເຄື່ອນ​ທີ່​ໂຄ້ງ ແມ່ນໄດ້ສ້າງຂຶ້ນຕາມຈຸດປະສົງ ມີຈໍານວນທັງໝົດ 10 ຂໍ້, ຕອບ​ຖືກຂໍ້ລະ 1 ຄະແນນ ແລະ ໃຫ້​ເຫດ​ຜົນ​ຖືກ​ຕ້ອງ​ຄົບ​ຖ້ວນ​ໄດ້ 2 ຄະ​ແນນ, ລວມ​ກັນເປັນ 3 ຄະ​ແນນ, ລວມຄະ​ແນນ​ທັງ​ໝົດ 30 ຄະແນນ ເຊິ່ງແບບ​ທົດ​ສອບ​ໄດ້ກວດ​ສອບ​ຄຸນ​ນະ​ພາບ​ໂດຍ​ຜ່ານ​ຜູ້​ຊ່ຽວ​ຊານ 3 ທ່ານ ມີຄ່າ ​IOC ເທົ່າ​ກັບ 0.93 ​ເຊິ່ງ​ຄ່າ​ສູງ​ສຸດ​ເທົ່າ​ກັບ 1.00 ແລະ ຄ່າ​ຕ່ຳ​ສຸດ​ເທົ່າ​ກັບ 0.67. ຜ່ານ​ການ​ທົດ​ລອງ​ໃຊ້ (Try out) ​ເພື່ອ​ຫາ​ຄວາມ​ຍາກ​ງ່າຍ​ທີ່​ສາ​ມາດຍອມ​ຮັບ​ໄດ້​ຢູ່​ລະ​ຫວ່າງ 0.2-0.8 (Lambensa, 2016).
3) ແບບປະ​ເມີນຄວາມ​ຄິດສ້າງສັນຂອງນັກສຶກ​ສາ ເພື່ອ​ປະ​ເມີນ​ຄວາມ​ຄິດ​ສ້າງ​ສັນ​ຂອງ​ນັກ​ສຶກ​ສາ ຕາມ​ແນວ​ຄິດ STEAM ສຶກ​ສາ ເປັນ​ປະ​ເມີນ​ແບບ Rubric 5 ລະ​ດັບ (Brookhart, 2013) ຈຳ​ນວນ 7 ດ້ານ. ໂດຍ​ໄດ້ກວດ​ສອບ​ຄຸນ​ນະ​ພາບ​ໄປ​ຜ່ານ​ຜູ້​ຊ່ຽວ​ຊານ 3 ທ່ານ ມີຄ່າ ​IOC ເທົ່າ​ກັບ 0.86 ​ເຊິ່ງ​ຄ່າ​ສູງ​ສຸດ​ເທົ່າ​ກັບ 1.00 ແລະ ຄ່າ​ຕ່ຳ​ສຸດ​ເທົ່າ​ກັບ 0.67.
4) ແບບບັນທຶກຜົນການແຂ່ງຂັນຈະຫຼວດ​ນ້ຳເປັນ​ກຸ່ມ ເພື່ອ​ປະ​ເມີນ​ຜົນ​ການ​ແຂ່ງ​ຂັນ​ຈະຫຼວດ​ນ້ຳ​ຂອງ​ນັກ​ສຶກ​ສາ ເຊິ່ງ​ໄດ້ກວດ​ສອບ​ຄຸນ​ນະ​ພາບໂດຍ​ຜ່​ານ​ຜູ້​ຊ່ຽວ​ຊານ 3 ທ່ານ ມີຄ່າ IOC ເທົ່າ​ກັບ 0.82 ​ເຊິ່ງມີ​ຄ່າ​ສູງ​ສຸດ​ເທົ່າ​ກັບ 1.00 ແລະ ຄ່າ​ຕ່ຳ​ສຸດ​ເທົ່າ​ກັບ 0.66.
2.4 ການ​ເກັບ​ກຳ​ຂໍ້​ມູນ
ການຄົ້ນຄວ້າຄັ້ງນີ້ ຜູ້ຄົ້ນຄວ້າໄດ້ດຳເນີນການເກັບກຳ ແລະ ລວບລວມຂໍ້ມູນຕາມຂັ້ນຕອນດັ່ງນີ້:
1) ກ່ອນດຳເນີນການຈັດການຮຽນການ​ສອນ ຜູ້ຄົ້ນຄວ້າໄດ້ດຳເນີນການທົດສອບກ່ອນຮຽນ (Pre-test) ກັບນັກສຶກສາ ໂດຍໃຊ້ແບບທົດສອບທີ່ກຳນົດໄວ້ ເພື່ອວັດຄວາມຮູ້ ແລະ ຄວາມເຂົ້າໃຈພື້ນຖານກ່ອນການຮຽນຮູ້. ຈາກນັ້ນ ຜູ້ຄົ້ນຄວ້າໄດ້ດຳເນີນການຈັດກິດຈະກຳການຮຽນ​ການ​ສອນຕາມແນວຄິດ STEAM ສຶກ​ສາ ໂດຍໃຫ້ນັກສຶກສາຮ່ວມກັນວາງແຜນ, ອອກແບບ, ສ້າງ​ສິ່ງ​ປະ​ດິດ ແລະ ປັບປຸງຈະຫຼວດນ້ຳຕາມຂະບວນການອອກແບບຕາມ​ຮູບ​ແບບວິສະວະກຳ.
2) ພາຍຫຼັງຈາກນັກສຶກສາໄດ້ອອກແບບ ແລະ ສ້າງຈະຫຼວດນ້ຳແລ້ວ ຜູ້ຄົ້ນຄວ້າໄດ້ປະເມີນທັກສະຄວາມຄິດສ້າງສັນຂອງນັກສຶກສາຈາກການຮ່ວມດຳເນີນກິດຈະກຳ. ການປະເມີນໃຊ້ແບບປະເມີນທັກສະຄວາມຄິດສ້າງສັນ ເຊິ່ງພິຈາລະນາຈາກພຶດຕິກຳ ແລະ ຜົນງານທີ່ປາກົດໃນຂະບວນການຮຽນຮູ້ ເຊັ່ນວ່າ ການສ້າງແນວຄິດໃໝ່, ການສະເໜີຫຼາຍແນວທາງ, ການປັບປຸງແນວຄິດ ແລະ ການນຳຄວາມຮູ້ມາປະຍຸກໃຊ້ໃນການອອກແບບຈະຫຼວດນ້ຳ. 
3) ຫຼັງຈາກສຳເລັດການສ້າງ ແລະ ທົດສອບຈະຫຼວດນ້ຳແລ້ວ ຜູ້ຄົ້ນຄວ້າໄດ້ຈັດກິດຈະກຳແຂ່ງຂັນຈະຫຼວດນ້ຳລະຫວ່າງກຸ່ມ. ຜົນການແຂ່ງຂັນຖືກບັນທຶກຕາມເກນການໃຫ້ຄະແນນທີ່ກຳນົດໄວ້ ໂດຍພິຈາລະນາຈາກຜົນງານ ຂອງຈະຫຼວດນ້ຳຕາມເງື່ອນໄຂຂອງການແຂ່ງຂັນ. ຄະແນນທີ່ໄດ້ຈາກການແຂ່ງຂັນນຳໄປໃຊ້ເປັນຂໍ້ມູນສຳລັບວິເຄາະຄວາມສຳພັນກັບທັກສະຄວາມຄິດສ້າງສັນ.
4) ພາຍຫຼັງສຳເລັດການຈັດກິດຈະກຳ ແລະ ການແຂ່ງຂັນຈະຫຼວດນ້ຳ ຜູ້ຄົ້ນຄວ້າໄດ້ນຳເນີນການທົດສອບຫຼັງຮຽນ (Post-test) ໂດຍໃຊ້ແບບທົດສອບທີ່ກຳນົດໄວ້ ເພື່ອວັດຜົນການຮຽນຮູ້ຫຼັງຈາກການຈັດກິດຈະກຳຕາມແນວຄິດ STEAM ສຶກ​ສາ.
5) ພາຍຫຼັງສຳເລັດການເກັບກຳຂໍ້ມູນ ຜູ້ຄົ້ນຄວ້າໄດ້ກວດສອບຄວາມຄົບຖ້ວນ ແລະ ຄວາມຖືກຕ້ອງຂອງແບບທົດສອບ, ແບບປະເມີນ ແລະ ແບບບັນທຶກຄະແນນການແຂ່ງຂັນ. ຈາກນັ້ນ, ໄດ້ຈັດລຽງຂໍ້ມູນ ເພື່ອນຳໄປວິເຄາະດ້ວຍວິທີການທາງສະຖິຕິ ແລະ ແປຜົນການວິເຄາະໃນຂັ້ນຕອນຕໍ່ໄປ.
2.5 ການ​ວິ​ເຄາະ​ຂໍ້​ມູນ
ການ​ວິ​ເຄາະ​ຂໍ້​ມູນ​ການ​ຄົ້ນ​ຄວ້າ​ຄັ້ງ​ນີ້, ຜູ້ຄົ້ນ​ຄວ້າ​ໄດ້​ນຳ​ໃຊ້​ໂປ​ຣ​ແກ​ຣມ IBM SPSS Statistics version. 22 ເພື່ອ​ວິ​ເຄາະ​ຫາຄ່າສ່ວນ​ຮ້ອຍ (%), ຄ່າສະເລ່ຍ, ຄ່າຜັນປ່ຽນມາດຕະຖານ, ວິ​ເຄາະ​ຄ່າ​ຄວາມສຳ​ພັນ​ ແລະ ​​ການ​ທົດ​ສອບ​ທາງ​ສະ​ຖິ​ຕິແບບ T-test ເຊິ່ງ​ມີ​ເກນ​ແປ​ຜົນຕ່າງໆ​ດັ່ງ​ລຸ່ມນີ້:
1) ​ວິ​ເຄາະຫາຄ່າຄະ​ແນນ​ພັດ​ທະ​ນາ​ການ (Gain score) ຕາມ​ຮູບ​ແບບ​ຂອງ Kanchanawasi (2006) ມີ​ເກນໃຊ້​ແປ​ຄວາມ​ໝາຍ​ລຸ່ມນີ້:
- ຄະ​ແນນ​ສະ​ເລ່ຍ 76-100 % ໝາຍ​ເຖິງພັດທະນາຢູ່ໃນລະດັບສູງຫຼາຍ
- ຄະ​ແນນ​ສະ​ເລ່ຍ 51-75 % ໝາຍ​ເຖິງພັດທະນາຢູ່ໃນລະດັບສູງ
- ຄະ​ແນນ​ສະ​ເລ່ຍ 26-50 % ໝາຍ​ເຖິງພັດທະນາຢູ່ໃນລະດັບປານ​ກາງ
- ຄະ​ແນນ​ສະ​ເລ່ຍ 0-25 % ໝາຍ​ເຖິງພັດທະນາຢູ່ໃນລະດັບ​ຕ່ຳ
2) ວິເຄາະຫາ​ຄ່າທັກ​ສະ​ຄວາມ​ຄິດ​ສ້າງ​ສັນຂອງນັກສຶກ​ສາ ຕາມ​ຮູບ​ແບບ​ຂອງ Han et al (2015) ​ມີ​ເກນໃຊ້​ແປ​ຄວາມ​ໝາຍ​ລຸ່ມນີ້:
- ຄະແນນສະເລ່ຍ 4.51-5.00 ໝາຍເຖິງ ດີຫຼາຍ
- ຄະແນນສະເລ່ຍ 3.51-4.50 ໝາຍເຖິງ​ ດີ
- ຄະແນນສະເລ່ຍ 2.51-3.50 ໝາຍເຖິງ ປານກາງ
- ຄະແນນສະເລ່ຍ 1.51-2.50 ໝາຍເຖິງ ​​ອ່ອນ
- ຄະແນນສະເລ່ຍ 1.00-1.50 ໝາຍເຖິງ​​ ອ່ອນຫຼາຍ 
3) ວິເຄາະ​ຫ​າຄວາມສໍາພັນລະຫວ່າງທັກ​ສະ​ຄວາມ​ຄິດ​ສ້າງ​ສັນ ແລະ ຜົນການ​ແຂ່ງ​ຂັນ​ຈະຫຼວດ​​ນ້ຳ (Egghe, 2009) ໃນ​ການ​ຫາຄ່າ​ຄວາມສໍາພັນລະຫວ່າງທັກ​ສະ​ຄວາມ​ຄິດ​ສ້າງ​ສັນ ແລະ ຜົນການ​ແຂ່ງ​ຂັນ​ຈະຫຼວດ​​ນ້ຳ ຜູ້​ຄົ້ນ​ຄວ້າ​ກຳ​ນົດ​ຄວາມ​ສຳ​ພັນ​ກັນດ້ວຍ​ລະ​ດັບ​ຄວາມ​ສໍ​າ​ຄັນທາງ​ສະ​ຖິ​ຕິ *p ≤ 0.05 ເຊິ່ງ​ມີເກນການ​ແປ​ຄວາມ​ໝາຍ​ຄ່າ​​ຄວາມ​ສຳ​ພັນເພຍສັນ (Pearson correlation) ດັ່ງ​ນີ້:
- ຄະ​ແນນ​ສະ​ເລ່ຍ 0.81-1.00 ມີ​ຄວາມ​ສຳ​ພັນ​ກັນຫຼາຍ​ທີ່​ສຸດ
- ຄະ​ແນນ​ສະ​ເລ່ຍ 0.61-0.80 ມີ​ຄວາມ​ສຳ​ພັນ​ກັນຫຼາຍ​
- ຄະ​ແນນ​ສະ​ເລ່ຍ 0.41-0.60 ມີ​ຄວາມ​ສຳ​ພັນ​ກັນປານ​ກາງ
- ຄະ​ແນນ​ສະ​ເລ່ຍ 0.21-0.40 ມີ​ຄວາມ​ສຳ​ພັນ​ກັນ​ຕ່ຳ
- ຄະ​ແນນ​ສະ​ເລ່ຍ 0.00-0.20 ມີ​ຄວາມ​ສຳ​ພັນ​ກັນຕ່ຳ​ທີ່​ສຸດ
3.	ຜົນໄດ້ຮັບ
3.1 ຄະແນນພັດທະນາການ (Gain score) ຂອງນັກສຶກ​ສາ
ຜົນ​ການ​ວິ​ເຄາະຄະແນນພັດທະນາການ (Gain score) ຂອງນັກສຶກ​ສາກ່ຽວກັບ​ການ​ເຄື່ອນ​ທີ່​ໂຄ້ງ (Projectile Motion) ວິຊາຟີ​ຊິກ​ສາດ ໂດຍນຳໃຊ້ຂະບວນການຮຽນ​ຮູ້​ຕາມ​ແນວ​ຄິດ STEAM ສຶກສາ.
ຕາຕະລາງທີ 1. ການພັດທະນາ (Gain score) 
	ລ/ດ
	X
	Y
	Y-X
	F-X
	​ສ່ວນ​ຮ້ອຍ (%)
	ແປ​ຜົນ

	1
	15
	26
	11
	15
	73.33
	ລະດັບສູງ

	2
	14
	29
	15
	16
	93.75
	ລະດັບສູງຫຼາຍ

	3
	15
	28
	13
	15
	86.67
	ລະດັບສູງຫຼາຍ

	4
	16
	28
	12
	14
	85.71
	ລະດັບສູງຫຼາຍ

	5
	16
	28
	12
	14
	85.71
	ລະດັບສູງຫຼາຍ

	6
	14
	26
	12
	16
	75.00
	ລະດັບສູງ

	7
	15
	25
	10
	15
	66.67
	ລະດັບສູງ

	8
	15
	25
	10
	15
	66.67
	ລະດັບສູງ

	9
	16
	28
	12
	14
	85.71
	ລະດັບສູງຫຼາຍ

	10
	16
	26
	10
	14
	71.43
	ລະດັບສູງ

	11
	15
	29
	14
	15
	93.33
	ລະດັບສູງຫຼາຍ

	ສະ​ເລ່ຍ​ລວມ DS (%)
	80.36
	ລະດັບສູງຫຼາຍ


ໂດຍ ລວມມີຄະແນນພັດທະ ນາກ​ານໃນລະດັບສູງຫຼາຍ ດ້ວຍຄ່າ DS = 80.36 % (ຄະ​ແນນ​ຢູ່​ລະ​ຫວ່າງ 76-100 %). ໃນນັ້ນ, ນັກ​ສຶກ​ສາມີຄະແນນພັດ​ທະ​ນາການຢູ່​ໃນ​ລະ​ດັບສູງຫຼາຍມີຈຳນວນ 6 ຄົນ ແລະ ນັກ​ສຶກ​ສາທີ່ມີຄະແນນພັດ​ທະ​ນາ​ການ​ຢູ່​ໃນ​ລະ​ດັບສູງມີຈຳນວນ 5 ຄົນ (ຄະ​ແນນ​ຢູ່​ລະ​ຫວ່າງ 51-75 %). (ຕາຕະລາງ 1).
3.2 ​​ທັກ​ສະຄວາ​ມ​ຄິດ​ສ້າງ​ສັນ​ຂອງ​ນັກ​ສຶກ​ສາ

​​​ທັກ​ສະຄວາ​ມ​ຄິດ​ສ້າງ​ສັນ​ຂອງ​ນັກ​ສຶກ​ສາ ກ່ຽວກັບ​ການ​ເຄື່ອນ​ທີ່​ໂຄ້ງ ວິ​ຊາ​ຟີ​ຊິກ​ສາດ ໂດຍນຳ​ໃຊ້ຂະ​ບວນ​ການ​ຮຽນ​ຮູ້ຕາມແນວຄິດ STEAM ​ສຶກ​ສາ. 

ຕາຕະລາງທີ 2. ​​ທັກ​ສະຄວາ​ມ​ຄິດ​ສ້າງ​ສັນ​
	ລ/ດ
	ມາດ​ຖານ
	

	S.D
	ແປ​ຜົ​ນ

	1
	ສະເໜີຄວາມຄິດເຫັນທີ່ແປກ ແລະ ຄົ້ນພົບ​ເຫັນບັນຫາ​ອັນໃໝ່ໆ
	4.40
	0.49
	ດີ

	2
	ສະເໜີວິທີການແກ້ໄຂບັນຫາໄດ້ດີ ແລະ ບັນຫາທີ່ເກີດຂຶ້ນໄດ້​ກ່ຽວ​ພັນກັບຊິວິດປະຈໍາວັນຕົວ​ຈິງ
	4.49
	0.25
	ດີ

	3
	ສະເໜີວິທີການອອກແບບທີ່ເໝາະສົມກັບວັດ​ຖຸ​ອຸ​ປະ​ກອນແບບ​ງ່າຍ​ດາຍ ແລະ ມີຄວາມແຕກ​ຕ່າງ​ຈາກ​ກຸ່ມ​ອື່​ນໆ
	4.54
	0.23
	ດີຫຼາຍ

	4
	ການປະດິດ​ສ້າງ, ​ການປະກອບອຸປະກອນ (ຈະຫຼວດ​ຂວດນ້ຳ) ໄດ້ຢ່າງຄ່ອງແຄ້ວ ແລະ ຖືດ​ຕ້ອງ​ສົມ​ບຸນ​ແບບ
	4.26
	0.34
	ດີ

	5
	ດໍາເນີນການ​​ທົດລອງຈະຫຼວດ​ນ້ຳ ແລະ ປະກອບອຸປະກອນໄດ້ຢ່າງຄ່ອງແຄ້ວ
	4.35
	0.25
	ດີ

	6
	ນໍາໃຊ້ຄວາມຮູ້ທີ່ໄດ້ຈາກ​ການ​ຈັດ​ກິດ​ຈະ​ກຳ​ການ​ຮຽນຕ​າມ​ແນວ​ຄິດ STEAM ສຶກ​ສາ ມາໝູນໃຊ້ເຂົ້າໃນການແກ້ໄຂບັນຫາ ແລະ ຊີ​ວິດ​ປະ​ຈຳ​ວັນ​ໄດ້​
	4.24
	0.26
	ດີ

	7
	ການມີສ່ວນຮ່ວມ, ໃຫ້ຄວາມຊ່ວຍເຫຼືອພາຍໃນກຸ່ມ ແລະ ບຸນ​ຄົນ
	4.41
	0.24
	ດີ

	ສະ​ເລ່ຍ​ລວມ
	4.39
	0.27
	ດີ








ໂດຍລວມແລ້ວເຫັນວ່າຢູ່ໃນລະດັບດີ ດ້ວຍຄ່າ 4.39 ແລະ S.D = 0.27. ເມື່ອພິຈາລະນາເປັນ​ແຕ່​ລະ​ມາດຖານແລ້ວເຫັນວ່າ ມາດຖານທີມີຄ່າສູງສຸດຄື ມາດຖານທີ 3 ສະເໜີວິທີການອອກແບບທີ່ເໝາະສົມກັບວັດ​ຖຸ​ອຸ​ປະ​ກອນແບບ​ງ່າຍ​ດາຍ ແລະ ມີຄວາມແຕກ​ຕ່າງ​ຈາກ​ກຸ່ມ​ອື່​ນໆ ດ້ວຍ​ຄ່າ 4.54 ແລະ S.D = 0.23. ເມື່ອທຽບໃສ່ເກນແລ້ວເຫັນວ່າຢູ່ໃນລະດັບດີຫຼາຍ, ຮອງລົດມາແມ່ນມາດຖານທີ 2 ສະເໜີວິທີການແກ້ໄຂບັນຫາໄດ້ດີ ແລະ ບັນຫາທີ່ເກີດຂຶ້ນໄດ້​ກ່ຽວ​ພັນກັບຊິວິດປະຈໍາວັນຕົວ​ຈິງ ດ້ວຍ​ຄ່າ  4.49 ແລະ S.D = 0.25. ສ່ວນມາດຖານທີ່ມີຄ່າຕ່ຳ​ສຸດແມ່ນມາດຖານ 6 ນໍາໃຊ້ຄວາມຮູ້ທີ່ໄດ້ຈາກ​ການ​ຈັດ​ກິດ​ຈະ​ກຳ​ການ​ຮຽນຮູ້ຕາມແນວຄິດ STEAM ​ສຶກ​ສາ ມາໝູນໃຊ້ເຂົ້າໃນການແກ້ໄຂບັນຫາ ແລະ ຊີ​ວິດ​ປະ​ຈຳ​ວັນ​ໄດ້​ ດ້ວຍ​ຄ່າ  4.24 ແລະ S.D = 0.26 ເມື່ອທຽບໃສ່ເກນແລ້ວເຫັນວ່າຢູ່ໃນລະດັບດີ. (ຕາຕະລາງ 2).
3.3 ​ຄວາມ​ສຳພັນລະຫວ່າງທັກ​ສະ​ຄວາມ​ຄິດ​ສ້າງ​ສັນ ແລະ ຜົນການ​ແຂ່ງ​ຂັນ​ຈະຫຼວດນ້ຳຂອງ​ນັກ​ສຶ​ກ​ສາ
ຄວາມສຳພັນລະຫວ່າງທັກສະຄວາມຄິດສ້າງສັນ ແລະ ຜົນການແຂ່ງຂັນຈະຫຼວດນ້ຳຂອງນັກສຶກສາ ໂດຍນຳໃຊ້ການຮຽນຮູ້ຕາມແນວຄິດ STEAM ສຶກສາ ພົບວ່າ:
ຕາຕະລາງທີ 3. ສະຫະສໍາພັນລະຫວ່າງທັກ​ສະ​ຄວາມ​ຄິດ​ສ້າງ​ສັນ ແລະ ຜົນການ​ແຂ່ງ​ຂັນ
	ກຸ່​ມທີ
	​ທັກ​ສະຄ​ວາມ​ຄິ​ດ​ສ້າງ​ສັນ
	ຜົນ​ການ​ແຂ່ງ​ຂັນ​ຈະຫຼວດ​ນ້ຳ

	​ກຸ່ມ 1
	4.33
	4.00

	ກຸ່ມ 2
	4.29
	1.33

	ກຸ່ມ 3
	4.26
	1.67

	ກຸ່ມ 4
	4.84
	4.33

	ກຸ່ມ 5
	4.24
	3.67

	ສະ​ເລ່ຍ
	4.39
	3.00

	ຄ່າ​ສຳ​ປະ​ສິດ​ສຳ​ພັນ (r)
	0.557

	T-test
	1.1628

	tα
	0.878



 ທັກສະຄວາມຄິດສ້າງສັນມີຄວາມ​ສຳພັນທາງບວກກັບຜົນການແຂ່ງຂັນຈະຫຼວດນ້ຳ ໃນລະດັບປານກາງ ໂດຍມີຄ່າຄວາມສຳພັນ​ເພຍ​ສັນ ມີ​ຄ່າ (r = 0.557). ສະນັ້ນ, ຜົນການທົດສອບທາງສະຖິຕິເຫັນວ່າ ຄວາມ​ສຳພັນດັ່ງກ່າວມີ​ລະ​ດັບ​ຄວາມສຳຄັນ 0.05 (p < 0.05). ດັ່ງນັ້ນ, ຈຶ່ງສະຫຼຸບໄດ້ວ່າ ນັກສຶກສາທີ່ມີທັກສະຄວາມຄິດສ້າງສັນສູງຂຶ້ນ ມີແນວໂນ້ມທີ່ຈະມີຜົນການແຂ່ງຂັນຈະຫຼວດນ້ຳສູງຂຶ້ນຕາມໄປດ້ວຍ. (ຕາຕະລາງ 3)
4.	ວິພາກຜົນ
[bookmark: _Hlk111399618]ຈາກການຈັດກິດຈະກໍາການຮຽນການສອນ ກ່ຽວກັບການ​ເຄື່ອນ​ທີ່ໂຄ້ງ​ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ສຶກ​ສາ ຜູ້ຄົ້ນຄວ້າສາມາດວິ​ພາກຜົນໄດ້ດັ່ງນີ້:
1) ຄະແນນພັດທະນາ​ການ ຂອງນັກສຶກ​ສາກ່ຽວກັບການ​ເຄື່ອນ​ທີ່ໂຄ້ງ​ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ສຶກ​ສາ ໃນລະດັບສູງຫຼາຍ. ໃນ​ນີ້, ໄດ້​ສະ​ທ້ອນ​ໃຫ້​ເຫັນ​ວ່າ​ການຈັດກິດຈະກໍາການຮຽນການສອນຕາມການຮຽນຮູ້ຕາມ​ແນວ​ຄິດ STEAM ສຶກ​ສາ, ນັກສຶກ​ສາໄດ້ຮຽນຮູ້ທັງພາກທິດສະດີ, ການປະຕິບັດຕົວຈິງຢ່າງເລິກ​ເຊິ່ງເປັນ​ຮູບ​​ປະ​ທຳ ແລະ ຄູສອນໃຫ້​ຄວາມ​ຊ່ວຍ​ເຫຼືອ, ກະ​ຕຸກ​ຊຸກ​ຍູ້​ໃນ​ເວ​ລາ​ປະ​ຕິ​ບັດ​ກິດ​ຈະ​ກຳ, ໄດ້ອະທິບາຍ, ຊີ້ແຈ້ງເນື້ອໃນຢ່າງລະ​ອຽດ. ຍ້ອນ​ວ່າການ​ຮຽນ​ຮູ້​ຕາມ​ແນວ​ຄິດ​ STEAM ສຶກ​ສາ ​ຄື​ແນວ​ທາງ​ການ​ຈັດ​ການ​ຮຽນ​ຮູ້​ເຮັດໃຫ້​ຜູ້​ຮຽນ​ເກີດ​ການ​ຮຽນ​ຮູ້ ແລະ ສາ​ມາດ​ມາດພັດ​ທະ​ນາ​ຄວາມ​ຮູ້​ທາງວິ​ທະ​ຍາ​ສາດ, ເທັກໂນໂລຊີ, ວິ​ສະ​ວະ​ກຳ, ສິ​ລະ​ປະ ແລະ ຄະ​ນິດ​ສາດ ໂດຍ​ເນັ້ນ​ຄວາມ​ຮູ້​ໄປ​ໃຊ້​ໃນ​ການ​ເຊື່ອມ​ໂຍງການ​ແກ້​ໄຂ​ບັນ​ຫາ​ໃນ​ຊີ​ວິດ​ຈິງ, ລວມ​ທັງ​ພັດ​ທະ​ນາ​ສິ່ງ​ໃໝ່ໆ​ຂະ​ບວນ​ການ ຫຼື ປະ​ດິດ​ສິ່ງ​ໃໝ່ໆ​ທີ່​ເປັນ​ປະ​ໂຫຍດ​ຕໍ່​ການ​ດຳ​ລົງ​ຊີ​ວິດ ແລະ ການ​ຄິ​ດ​ແບບ​ມີ​ຂະ​ບວນ​ການ​ຂອງ​ການ​ອອກ​ແບບ​ວິ​ສະ​ວະ​ກຳ ແລະ ​ເພີ່ມທັກ​ສະ​ຄວາມ​ຄິດ​ສ້າງ​ສັນ ຈຶ່ງເຮັດໃຫ້​ນັກ​ສຶກ​ສາ​ມີຄະແນນພັດ​ທະ​ນາ​ການ​ສູງຫຼາຍ ເຊິ່ງສອດຄ່ອງກັບທິດ​ສະ​ດີ​ຂອງ Jampong (2017) ໄດ້​ເວົ້າ​ວ່າ ການ​ຈັດ​ການ​ຮຽນ​ຮູ້​ຕາມ​ແນວ​ຄິດ STEAM ສຶກ​ສາ ໄດ້ພັດ​ທະ​ນາ​ມາ​ຈາກ STEM ສຶກ​ສາ ເຊິ່ງ​ເປັນ​ແນວ​ທາງການ​ຈັດ​ການ​ສຶກ​ສາ​ທີ່​ເນັ້ນ ການ​ສອນ​ໃນ​ວິ​ຊາ​ວິ​ທະ​ຍາ​ສາດ, ເທັກ​ໂນ​ໂລ​ຊີ, ວິ​ສະ​ວະ​ກຳ ແລະ ຄ​ະ​ນິດ​ສາດ, ຍັງ​ສອດ​ຄ່ອງ​ກັບ​ທິດ​ສະ​ດີ​ຂອງ (ສະ​ຖາ​ບັນ​ພັດ​ທະ​ນາ​ການ​ບໍ​ລິ​ຫານ​ການ​ສຶກ​ສາ ກະ​ຊວງ​ສຶກ​ສາ​ທິ​ການ ແລະ ກິ​ລາ, 2019) ເວົ້າ​ວ່າການ​ຈັດ​ກິດ​ຈະ​ກຳ​ທີ່​ເນັ້ນ​ການ​ປະ​ຕິ​ບັດ​ຕົວ​ຈິງ (Active Learning) ແມ່ນຂະບວນການຮຽນທີ່ໃຫ້ຜູ້ຮຽນໄດ້ຮຽນຢ່າງມີຄວາມໝາຍ ໂດຍການຮ່ວມມືລະຫວ່າງຜູ້ຮຽນນໍາກັນ, ຄູສອນ​ຜູ້ໃຫ້ຄວາມຮູ້ແກ່ຜູ້ຮຽນໂດຍກົງ, ແຕ່ໄປເພີ່ມຂະບວນການ ແລະ ກິດຈະກຳ ທີ່ຈະເຮັດໃຫ້ຜູ້ຮຽນເກີດຄວາມກະຕືລືລົ້ນໃນການເຮັດກິດຈະກຳ ຕ່າງໆຫຼາຍຂຶ້ນ ແລະ ຫຼາກຫຼາຍ ບໍ່ວ່າ ຈະເປັນການແລກປ່ຽນປະສົບການ ໂດຍການເວົ້າ, ການຂຽນ ແລະ ການອະພິປາຍກັບໝູ່ເພື່ອນ. ຈ​າກນັ້ນ, ຍັງ​ສອດ​ຄ່ອງ​ກັບ​ຜົນ​ການ​ຄົ້ນ​ຄວ້າ​ຂອງ Ounbonlom (2021) ​ເຊິ່ງຜົນການຄົ້ນຄວ້າ​ເຫັນ​ວ່າ ຄະແນນພັດທະນາການຂອງ​ນັກ​ຮຽນ​ເຫັ​ນ​ວ່າ​ຢູ່​ໃນລະດັບສູງຫຼາຍ, ສອດຄ່ອງກັບ​ຜົນ​ການ​ຄົ້ນ​ຄວ້າ​ຂອງ Khounpanya (2021) ​ຜົນການຄົ້ນຄວ້າ​ເຫັນ​ວ່າ ຄະແນນພັດທະນາການ ຂອງ​ນັກ​ຮຽນ​ເຫັ​ນ​ວ່າ​ຢູ່​ໃນລະດັບສູງຫຼາຍ ແລະ ສອດ​ຄ່ອງ​ກັບ​ຜົນ​ການ​ຄົ້ນ​ຄວ້າ​ຂອງ Souliyavong (2022) ຜົນການຄົ້ນຄວ້າ​ເຫັນ​ວ່າ ຄະແນນພັດທະນາການຂອງ​ນັກ​ຮຽນ​ເຫັ​ນ​ວ່າ​ຢູ່​ໃນລະດັບສູງ.
2) ທັກ​ສະ​​ຄວາມ​ຄິດສ້າງ​ສັນຂອງ​ນັກ​ສຶກ​ສາກ່ຽວກັບການ​ເຄື່ອນ​ທີ່ໂຄ້ງ​ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ສຶກ​ສາ ຢູ່ໃນລະດັບດີ ຍ້ອນວ່າການຈັດການຮຽນການສອນໂດຍນຳໃຊ້ວິທີສອນຕາມແນວທາງ STEAM ສຶກ​ສາ ເປັນການຈັດການຮູ້ທີ່ຊ່ວຍສົ່ງເສີມໃຫ້ນັກຮຽນມີຄວາມຄິດສ້າງສັນອັນນຳໄປສູ່ການສ້າງນະວັດຕະກຳສິ່ງ ໃໝ່ໆທີ່ໃຊ້ຄວາມຮູ້ທາງວິທະຍາສາດ, ເທັກໂນໂລຊີ, ວິສະວະກຳ, ສິລ​ະ​ປະ ແລະ ຄະນິດສາດ. ໄດ້​ສອດ​ຄ່ອງ​ກັບ​ທິດ​ສະ​ດີ​ຂອງ Jampong (2017) ໄດ້​ເວົ້າ​ວ່າ ຄວາມຄິດສ້າງສັນແມ່ນ​ຄວາມ​ສາ​ມາດທາງ​ສະ​ໝອງ​ຂອງ​ມະ​ນຸດ​ທີ່ຄິດ​ໃນ​ລັກ​ສະ​ນະ​ການ​ນຳ​ໄປ​ສູ່​ສິ່ງ​ໃໝ່​ໆ, ເກີດ​ຜົນ​ຜະ​ລິດ​ອັນ​ໃໝ່ ລວມ​ທັງ​ຄວາມ​ສາ​ມາດ​ໃນ​ການ​ປະ​ດິ​ດ​ຄິ​ດ​ຄົ້ນ​ສິ່ງ​ແປກ​ໃໝ່ ຫຼື ສິ່ງ​ປະ​ຈັກ​ຕາ​ແບບໃໝ່ໆ. ​ໄດ້ສອດ​ຄ່ອງ​ກັນ​ຜົນ​ການ​ຄົ້ນຄວ້າຂອງ Jongdua (2020) ຜົນການຄົ້ນຄວ້າເຫັນວ່າ ຄວາມຄິດສ້າງສັນຂອງນັກຮຽນຢູ່ໃນລະດັບດີ. ເຊິ່ງຍັງສອດຄ່ອງກັບຜົນ​ການຄົ້ນຄວ້າຂອງ Sengaloun (2020) ເຫັນ​ວ່າ​ທັກ​ສະ​​ຄວາມ​ຄິດສ້າງ​ສັນຂອງ​ນັກ​ຮຽ​ນ​ຢູ່​ໃນລະດັບດີ. ນອກ​ນັ້ນ​ຍັງສອດ​ຄ່ອງ​ກັບ​ຜົນ​ການ​ຄົ້ນ​ຄວ້າ​ຂອງ Souliyavong (2022) ​ເຫັນ​ວ່າທັກ​ສະ​​ຄວາມ​ຄິດສ້າງ​ສັນຂອງ​ນັກຮຽນ​ຢູ່​ໃນລະດັບດີ ແລະ ສອດ​ຄ່ອງ​ກັບຜົນ​ການ​ຄົ້ນ​ຄວ້າຂອງ Panyahom (2018) ເຫັນ​ວ່າທັກ​ສະ​​ຄວາມ​ຄິດສ້າງ​ສັນຂອງ​ນັກ​ຢູ່​ໃນລະດັບດີ.
3) ຜົນການວິເຄາະຄວາມສຳພັນລະຫວ່າງທັກສະຄວາມຄິດສ້າງສັນ ແລະ ຜົນການແຂ່ງຂັນຈະຫຼວດນ້ຳຂອງນັກສຶກສາ ໂດຍນຳໃຊ້ການຮຽນຮູ້ຕາມແນວຄິດ STEAM ສຶກສາ ພົບວ່າ ທັກສະຄວາມຄິດສ້າງສັນມີຄວາມ​ສຳພັນທາງບວກກັບຜົນການແຂ່ງຂັນຈະຫຼວດນ້ຳ ໃນລະດັບປານກາງ ໂດຍມີຄ່າສະຫະສຳພັນ ມີ​ຄ່າ (r = 0.557). ສະນັ້ນ, ຜົນການທົດສອບທາງສະຖິຕິເຫັນວ່າ ຄວາມ​ສຳພັນດັ່ງກ່າວມີ​ລະ​ດັບ​ຄວາມສຳຄັນ 0.05 (p < 0.05). ດັ່ງນັ້ນ, ຈຶ່ງສະຫຼຸບໄດ້ວ່າ ນັກສຶກສາທີ່ມີທັກສະຄວາມຄິດສ້າງສັນສູງຂຶ້ນ ມີແນວໂນ້ມທີ່ຈະມີຜົນການແຂ່ງຂັນຈະຫຼວດນ້ຳສູງຂຶ້ນຕາມໄປດ້ວຍ. ເຊິ່ງ​ສອດ​ຄ່ອງ​ກັບ​ທິດ​ສະ​ດີ​ຂອງ Pruekpramool et al. (2020) ເວົ້າ​ວ່າຄ່າສຳ​ປະ​ສິດ​ສະ​ຫະ​ສຳ​ພັນ ເປັນ​ການ​ວັດ​ແທກ​ທາງ​ສະ​ຖິ​ຕິ​ແບບ​ງ່າຍ​ດາຍ ເພື່​ອ​ສຶກ​ສາ​ຄວາມ​ສຳ​ພັນ​ລະ​ຫວ່າງ​ຕົວ​ປ່ຽ​ນ 2 ອັນ​ຂຶ້ນ​ໄປ. ຕົວ​ຢ່າງ ຄື​ເປັນການ​ວັດ​ຄວາມ​ສຳ​ພັນ​ລະ​ຫວ່າງ​ຕົວ​ປ່ຽນ​ຕາມ 1 ຕົວ​ກັບ​ຕົວ​ປ່ຽນ​ຕົ້ນ​ຕັ້ງ​ແຕ່ 1 ຕົວ​ເປັນ​ຕົ້​ນ, ສອດ​ຄ່ອງ​ກັບ​ທິດ​ສະ​ດີ​ຂອງ Bolboacă, & Jäntschi (2006) ແລະ Chok (2010) ເວົ້າ​ວ່າສໍ​າ​ປ​ະ​ສິດ​ສຳ​ພັນ​ເປັນດັດ​ສະ​ນີ​ຊີ້​ວັດ​ປະ​ລິ​ມານ​ຂອງ​ຄວາມ​ກ່ຽວ​ຂ້ອງ​ຂອງ​ຕົວ ປ່ຽນ. ໃນ​ການ​ວິ​ເຄາະ​ຫາ ຄວາມ​ສຳ​ພັນ​ຂອງ​ຕົ​ວ​ປ່​ຽນ 2 ຕົວ, ເມື່ອ​ກຳ​ນົດ​ໃຫ້​ຕົວ​ປ່ຽນ X ມີ​ຄ່າຫຼາຍ​ຂຶ້ນ, ຄ່າ​ຂອງ Y ມີ​ແນວ​ໂນ້ມຫຼາຍ​ຂຶ້ນ​ຕາມ. ຄວາມ​ສຳ​ພັນ​ໃນ​ລັກ​ສ​ະ​ນະ​ນີ້​ຖື​ວ່າ​ເປັນ​ຄວາ​ມ​ສຳ​ພັນ​ເຊິງບວກ (Positive correlation), ແຕ່​ຖ້າ​ຕົວ​ປ່ຽນ X ມີ​ຄ່າຫຼາຍ​ຂຶ້ນ, ແຕ່​ຕົວ​ປ່ຽນ Y ມີ​ແນວ​ໂນ້ມຫຼຸດ​ລົງ ຫຼື ຕົວ​ປ່ຽນ X ມີ​ຄ່ານ້ອຍ ລົງ ແຕ່​ຄ່າ​ຕົວ​ປ່ຽນ Y ມີ​ແນວ​ໂນ້ມ​ເພີ່ມຂຶ້ນ ຄວາມ​ສຳ​ພັນ​ໃນ​ລັກ​ສະ​ນະ​ນີ້​ຖື​ວ່າ​ເປັນ​ຄວາມ​ສໍ​າ​ພັນ​ໃນ​ຮູບ​ແບບ​ທາງ​ລົບ (Nagative correlation) Tukey (1977) ໂດຍ​ການ​ພົວ​ພັນ​ລະ​ຫວ່າງ​ຕົວ​ປ່ຽນ​ນັ້ນ ສາ​ມາດ​ພິ​ຈາ​ລະ​ນາ​ໄດ້​ຈາກ​ຄ່າ​ສະ​ຫະ​ສຳ​ພັນ​ທີ່​ແຕກ​ຕ່າງ​ກັນ​ຕາມ​ລະ​ດັບ​ການ​ວັດ​ຂ​ອງຕົວ​ປ່ຽນ. ຄ່າ​ສະ​ຫະ​ສຳ​ພັນ​ທີ່​ນິ​ຍົ​ມ​ຫຼາຍ​ໃນ​ການ​ສຶກ​ສາ​ເລື່ອງ​ການ​ພົວ​ພັນ​ລະ​ຫວ່າງ​ຕົວປ່ຽນ​ໄດ້​ແກ່ ຄ່າສະ​ຫ​ະ​ສຳ​ພັນ​ແບບເພຍ​ສັນ (Pearson correlation coefficient), ຄ່າສະ​ຫ​ະ​ສຳ​ພັນ​​ແບບສະ​ເປຍ​ແມນ (Spear-man’s rank correlation coefficient) ແລະ ຄ່າສະ​ຫ​ະ​ສຳ​ພັນ​​ແບບເຄນດອນ (Kendall’s rank correlation coefficient) (Hauke & Kossowski, 2011) ແລ​ະ (Wang, 2012). ຍັງ​ສອດ​ຄ່ອງ​ກັບ​ຜົນ​ການ​ຄົ້ນ​ຄວ້າ​ຂອງ Sipaserth (2020) ຜົນການວິເຄາະຄ່າ​ສະ​ຫະສໍາພັນລະຫວ່າງທັກສະທາງວິສະວະກໍາຂອງນັກຮຽນ ແລະ ຜົນການແຂ່ງຂັນສິ່ງປະດິດ​ເຫັນ​ວ່າ ທັກສະການອອກແບບຂອງນັກຮຽນ ແລະ ຜົນການແຂ່ງຂັນສິ່ງປະດິດຂອງນັກຮຽນມີຄວາມສໍາພັນກັນຫຼາຍ ແລະ ຢູ່ໃນທິດທາງດຽວກັນ.
5.	ສະຫຼຸບ
ການ​ຄົ້​ນ​ຄວ້າ​ຄັ້ງ​ນີ້, ສາ​ມາ​ດ​ສະຫຼຸບ​ຜົນ​ທີ່​ໄດ້​ຮັບ​ດັ່ງ​ລຸ່ມນີ້:
1) ຄະແນນພັດທະນາ​ການ (Gain score) ຂອງນັກສຶກ​ສາກ່ຽວກັບການ​ເຄື່ອນ​ທີ່ໂຄ້ງ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ ໂດຍ​ລ​ວມ​ແລ້ວເຫັນວ່ານັກສຶກ​ສາມີພັດທະນາໃນລະດັບສູງຫຼາຍ.
2) ທັກ​ສະ​​ຄວາມ​ຄິດສ້າງ​ສັນຂອງ​ນັກ​ສຶກ​ສາກ່ຽວກັບການ​ເຄື່ອນ​ທີ່ໂຄ້ງ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ ໂດຍລວມແລ້ວເຫັນວ່າຢູ່ໃນລະດັບດີ ເຊິ່ງມາດຖານທີມີຄ່າສູງສຸດຄື ມາດຖານທີ 3 ສະເໜີວິທີການອອກແບບທີ່ເໝາະສົມກັບວັດ​ຖຸ​ອຸ​ປະ​ກອນແບບ​ງ່າຍ​ດາຍ ແລະ ມີຄວາມແຕກ​ຕ່າງ​ຈາກ​ກຸ່ມ​ອື່​ນໆ ເມື່ອທຽບໃສ່ເກນແລ້ວເຫັນວ່າຢູ່ໃນລະດັບດີຫຼາຍ.
3) ຄວາມສຳພັນລະຫວ່າງທັກສະຄວາມຄິດສ້າງສັນ ແລະ ຜົນການແຂ່ງຂັນຈະຫຼວດນ້ຳຂອງນັກສຶກສາ ໂດຍນຳໃຊ້ການຮຽນຮູ້ຕາມແນວຄິດ STEAM ສຶກສາ ພົບວ່າ ທັກສະຄວາມຄິດສ້າງສັນມີຄວາມ​ສຳພັນທາງບວກກັບຜົນການແຂ່ງຂັນຈະຫຼວດນ້ຳ ໃນລະດັບປານກາງ ໂດຍມີຄ່າສະຫະສຳພັນ ມີ​ຄ່າ (r = 0.557). ສະນັ້ນ, ຜົນການທົດສອບທາງສະ ຖິຕິເຫັນວ່າ ຄວາມ​ສຳພັນດັ່ງກ່າວມີ​ລະ​ດັບ​ຄວາມສຳຄັນ 0.05 (p < 0.05). ດັ່ງນັ້ນ, ຈຶ່ງສະຫຼຸບໄດ້ວ່າ ນັກສຶກສາທີ່ມີທັກສະຄວາມຄິດສ້າງສັນສູງຂຶ້ນ ມີແນວໂນ້ມທີ່ຈະມີຜົນການແຂ່ງຂັນຈະຫຼວດນ້ຳສູງຂຶ້ນຕາມໄປດ້ວຍ. 
ສະຫຼຸບລວມແລ້ວການ​ຈັດ​ກິດ​ຈະ​ກຳ​ການ​ຮຽນ-ການ​ສອນ​ກ່ຽວ​ກັບ​ການ​ເຄື່ອນ​ທີ່ໂຄ້ງ​ ວິ​ຊາຟີ​ຊິກສາດ ໂດຍນຳໃຊ້ການຮຽນຮູ້ຕາມ​ແນວ​ຄິດ STEAM ​ສຶກ​ສາ ເຫັນ​ວ່ານັກ​ສຶກ​ສາ​ມີຄະແນນພັດທະນາການສູງຫຼາຍ, ນັ​ກ​ສຶກ​ສາ​ມີ​ທັກ​ສ​ະ​ຄວາມ​ຄິດ​ສ້າງ​ສັນ​ຢູ່​ໃນ​ລະ​ດັບ​ດີ ແລະ ​ຄວາມ​​ສໍາພັນລະ​ຫວ່າງທັກ​ສະ​​ຄວາມ​ຄິດ​ສ້າງ​ສັນ ແລະ ຜົນ​ການ​ແຂ່ງ​ຂັນ​ຈະຫຼວດ​​ນ້ຳ ມີ​ຄວາມ​ສຳ​ພັນ​​ກັນ​ປານ​ກາງ (r = 0.557)​ ເມື່ອທົດສອບທາງສະຖິຕິເຫັນວ່າ ຄວາມ​ສຳພັນດັ່ງກ່າວມີ​ລະ​ດັບ​ຄວາມສຳຄັນ 0.05​ ເຊິ່ງເປັນໄປຕາມສົມມຸດຖານທີ່ຕັ້ງໄວ້.

